རྒན་པོ་ཁོང་གཉིས་ཀྱི་སྐད་ཆའི་ནང་ལྟར་ན།ཡོན་རྒྱལ་རབས་ཀྱི་སོག་དམག་སླེབས་དུས་ཁྱུང་ཐར་སྡེ་བའི་མི་ཡོངས་རིའི་ཕ་རོལ་གྱི་དེང་སང་ཁྱུང་ཀྱཱ་ཟེར་བའི་ཕྱོགས་སུ་བྲོས་བས།ད་ལྟ་སྡེ་འདིར་བོད་པ་གཅིག་ཀྱང་མེད་པར་བཤད་ཀྱང་།ཞིབ་ཏུ་བསམ་ན་དེ་ཁོ་ནའི་རྐྱེན་ཡིན་མི་སྲིད་སྙམ་སྟེ།རྗེས་ཀྱི་མཚོ་སྔོན་དུས་འཁྲུག་སྐབས་སྐུ་འབུམ་ཚོ་དྲུག་གཙོས་ཡུལ་འདིའི་བོད་སྡེ་མང་པོ་ཞིག་མན་ཇི་དང་རྒྱ་དམག་གི་གཉའ་གནོན་གྱིས་བོད་སྐད་བཤད་མི་ཆོག་པའི་ཁྲིམས་སོགས་ལ་མ་བཟོད་པར།ཡུལ་ཕྱོགས་གཞན་ལ་སོང་བར་བཤད་པ་བཞིན།ཁྱུང་ཐར་བ་མང་པོ་ཞིག་ཀྱང་མཚོ་སྔོན་དུས་འཁྲུག་གི་རྗེས་སུ་ཡང་།ཁྱུང་ཀྱཱ་སོགས་ཡུལ་གཞན་དུ་བྲོས་བྱོལ་ལ་སོང་བས།ད་ལྟའི་རྣམ་པ་འདི་རིམ་གྱིས་གྲུབ་པ་ཨེ་ཡིན་ནམ་སྙམ།